– Па сутнасці, так і павінна быць, таму што толькі ад якасных кармоў можна атрымаць належную аддачу прыбаўкай жывёлагадоўчай прадукцыі, – зазначыў Дзмітрый Мікалаевіч. – Не толькі вал павінен правіць баль, таму павышэнню якасці нарыхтоўваемых кармоў апошнім часам удзяляецца асаблівая ўвага з боку кіраўніцтва райвыканкама, кіраўніцтва і спецыялістаў райсельгасхарчу і райветстанцыі, кіраўнікоў і спецыялістаў гаспадарак. Непасрэдна ў сельгаспрадпрыемствах за кожнай траншэяй замацаваны адказныя работнікі з ліку кіраўнікоў структурных падраздзяленняў ці галоўных спецыялістаў, якія праз кожныя дзве гадзіны правяраюць вільготнасць паступаючай правяленай здробненай травяной сечкі, а таксама тэмпературу ўтрамбаванай сянажнай масы і запісваюць гэтыя звесткі ў спецыяльна заведзеных журналах.